આધુનિક યુગમાં ભારતીય અસ્મિતાનો સિંહનાદ કરનાર, ભારતીય આધ્યાત્મિકતા અને સંસ્કૃતિને યોગ્ય રીતે વ્યાખ્યાયિત કરનાર મનીષીઓમાં સ્વામી વિવેકાનંદજીનું નામ મોખરે છે. એ જ રીતે વાટ ભૂલેલા, પતિત અને આત્મવિસ્મૃત હિન્દુ સમાજને બેઠો કરવા માટે અભેદ્ય સંગઠન તંત્ર ઊભું કરનાર મનીષીઓમાં ડા. હેડગેવારજીનું નામ મોખરે છે. તેમની સાથે વિચારભેદ ધરાવનાર પણ તેમની સંગઠન કુશળતાનાં પેટભરીને વખાણ કરે છે.